《饯李叔飞赴刘朔斋招》
宋代·刘黻

五侯之鲭紫驼峰，鹿鹿斗饤难争雄。
世多果腹鲜知味，北斗以南推朔翁。
桂林延入莲花丛，相邀皓月烹清风。
讵羡鮓麋与胹熊。座有一珍群品空，
舂容樽俎须却戎，
海戢鲸波列上功。

作者简介：（1217—1276）温州乐清人，字声伯，号蒙川、质翁。少读于雁荡山僧寺，理宗淳祐十年试入太学。以上书忤执政，安置南安军。及还，复极言政治得失。以材署昭庆军节度掌书记，由学官试馆职。历监察御史，改正字，官至吏部尚书兼工部尚书、中书舍人。元兵陷临安，陈宜中谋拥二王，迎黻共政，行至罗浮病卒。有《蒙川遗稿》。